En mand er anholdt efter knivrøveri mod Shell på Hobrovej i Aalborg i nat.

Ekspedienten på Shell på Hobrovej i Aalborg fik sig en slem overraskelse i nat. Klokken 23.53 kom en mand ind på stationen med en kniv i hånden og forlangte penge fra kassen. Det oplyser vagtchef Karsten Kristensen fra Nordjyllands Politi. Røveren fik pengene og stak af. Derefter blev Nordjyllans Politi tilkaldt. De sender en hundepatrulje som senere på natten finder røveren i en busk, hvor han har prøvet at skjule sig fra politiets søgelys. Overvågningsbillederne viser, at manden i busken var røveren. Han har også erkendt røveriet. Og skal derfor i grundlovsforhør i løbet af mandagen.